Արշակունիների դամբարանը կառուցվել է IVդ. կեսերին, որտեղ ամփոփված են հեթանոս և քրիստոնյա հայ Արշակունի թագավորների աճյունները։ Պահպանվել է խաչաձև հատակագիծ ունեցող քարաշեն երկհարկանի գետնափոր դամբարանի ստորերկրյա մասը, Արևմտյան մուտքի երկու կողմերի և ուղղանկյուն խորշերի ճակատների քարերը, որոնք ծածկված են քրիստոնեական վաղ շրջանի զարդաքանդակներով (առյուծ, շուն, եղջերու, վարազ, այծյամ, ցուլ և այլն):